
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 27P/142/2025 8725203353 13. 10. 2025 JUDr. Monika Heldáková ECLI:SK:OSPP:2025:8725203353.3
ROZSUDOK V MENE SLOVENSKEJ REPUBLIKY Okresný súd Poprad v konaní pred sudkyňou JUDr. Monikou Heldákovou v právnej veci starostlivosti súdu o maloleté deti A. B., nar. XX. XX. XXXX, C. B., nar. XX. XX. XXXX, A. B., nar. XX. XX. XXXX a D. B., nar. XX. XX. XXXX, všetky bytom ako matka, zastúpené procesným opatrovníkom: Úradom práce, sociálnych vecí a rodiny Kežmarok, deti rodičov - matky A. B., nar. XX. XX. XXXX, trvale bytom E., B. XXX/XX, t. č. B., A. F. G. – H. I. I. X, a otca A. J., nar. XX. XX. XXXX, trvale bytom K. L., M. XXXX/XXX, o návrhu matky na úpravu rodičovských práv a povinností rodičov k maloletým deťom, takto rozhodol: I. S c h v a ľ u j e rodičovskú dohodu v tomto znení: Maloleté deti A. B., nar. XX. XX. XXXX, C. B., nar. XX. XX. XXXX, A. B., nar. XX. XX. XXXX a D. B., nar. XX. XX. XXXX s a z v e r u j ú do osobnej starostlivosti matky. Matka j e oprávnená a povinná maloleté deti zastupovať v bežných veciach a spravovať ich majetok. Otec sa z a v ä z u j e prispievať na výživu maloletej A. sumou 75,- eur mesačne, na maloletú C. sumou 75,- eur mesačne, na maloletého A. sumou 75,- eur mesačne a na maloletého D. sumou 75,- eur mesačne, vždy do 1. dňa v mesiaci vopred matke, odo dňa doručenia tohto rozhodnutia osobe povinnej z vyživovacej povinnosti. Dlžné výživné na maloleté deti za obdobie od podania návrhu v sume 300,- eur sa otec z a v ä z u j e splácať v mesačných splátkach po 50,- eur mesačne, počnúc mesiacom november 2025, spolu s bežným výživným, vždy do 1. dňa v mesiaci matke, až do úplného zaplatenia dlhu, a to pod stratou výhody splátok. Styk otca s maloletými deťmi s a n e u p r a v u j e. II. Žiaden z účastníkov n e m á n á r o k na náhradu trov konania. odôvodnenie: 1. Podľa § 2 ods. 1 a 2 zákona č. 161/2015 Z. z. Civilného mimosporového poriadku v znení neskorších predpisov (ďalej len ,,CMP“) na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len „účastník“) a konanie podľa tohto zákona, ak z povahy veci nevyplýva inak. 2. Podľa § 221 písm. a) zákona č. 160/2015 Z. z. Civilného sporového poriadku v znení neskorších predpisov (ďalej len ,,CSP“) písomné vyhotovenie rozsudku nemusí obsahovať odôvodnenie, ak je na
pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 3. S poukazom na vyššie citované zákonné ustanovenia písomné vyhotovenie rozsudku neobsahuje odôvodnenie, keďže rozsudok bol vyhlásený na pojednávaní za prítomnosti všetkých účastníkov, ktorí sa práva na podanie odvolania proti rozsudku písomne vzdali. Poučenie: Proti tomuto rozsudku v súlade s § 368 CSP v spojení s § 2 CMP nie je možné podať odvolanie, nakoľko sa účastníci konania práva podať odvolanie po vyhlásení rozsudku výslovne vzdali do zápisnice súdu. Podľa § 44 CMP, rozsudky o výživnom sú vykonateľné doručením. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov. Ak povinný dobrovoľne nesplní, čo mu ukladá vykonateľné rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na nariadenie súdneho výkonu rozhodnutia.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2025:8725203353.3 (dáta aktuálne k 12. 11. 2026). Záväzné je znenie zverejnené súdom.




